Nova Gorica, 4. 9. 2023

**VABILO NA PRAZNOVANJE MEDNARODNEGA DNEVA MIRU NA CERJU**

V **petek, 22. septembra 2023,** bomo ob Pomniku braniteljem slovenske zemlje na Cerju počastili mednarodni dan miru. Vabimo vas, da se nam pridružite na praznovanju, **katerega moto je Mir se začne s tabo in z mano.** Dogodek bo potekal v okviru mednarodnega Unesco projekta *Meja – naša preteklost in naša skupna evropska prihodnost,* dejavnosti za razvoj projekta GO! 2025 Evropska prestolnica kulture in projekta Šola ambasadorka EP.

V projektu *Mir se začne s tabo in z mano* bodo sodelovali učenci in dijaki mreže Unesco pridruženih šol ter mladi ambasadorji Evropskega parlamenta. Pod mentorstvom profesorjev novogoriške gimnazije bodo spoznavali pomen temeljnih vrednot, kot so mir, solidarnost, strpnost, kulturna raznolikost in globalno državljanstvo.

Letošnje praznovanje bomo posvetili slovenskim vojakom na mirovniških misijah in članom Zveze brigadirjev Slovenije.

V svetu, kjer so konflikti žal še vedno prisotni, so mirovniške sile ključnega pomena pri preprečevanju nasilja in ohranjanju varnosti. Njihovo delo je pogosto zahtevno in tvegano, vendar je ključno za zagotavljanje stabilnosti in blaginje v družbah po vsem svetu. V pogovoru z brigadirji in slovenskimi vojaki, ki se udeležujejo mirovniških misij, se bomo ozrli na trenutno varnostno situacijo v Evropi ter spregovorili o kriznih žariščih. Spoznali bomo vlogo mirovniških sil, ki se na mednarodni ravni trudijo za ohranjanje miru in preprečevanje konfliktov.

V zadnjih dveh letih smo bili priča, da lahko pride do kriznih situacij tudi tam, kjer vladata mir in strpnost. Zadnji leti nam življenja krojijo naravne nesreče velikega obsega. Ob takšnih dogodkih se vedno izkaže, kako izjemno pomembni sta solidarnost in prostovoljstvo slovenskega naroda. Zveza brigadirjev Slovenije združuje člane, ki jih veže prostovoljstvo ter ohranjanje tradicije prostovoljnega dela v Sloveniji in širše. S svojim izjemnim prispevkom so se izkazali v zadnjih dveh obsežnih naravnih nesrečah, ki sta prizadeli Slovenijo – požar na Krasu leta 2022 ter poplave v osrednji in vzhodni Sloveniji leta 2023.

Družili se bomo na Cerju, ob spomeniku, ki izraža pripadnost in identiteto slovenskega naroda – simbolu, ki izraža željo po miru in spravi. S svojo monumentalno prisotnostjo in simboliko spodbuja k medsebojnemu razumevanju, strpnosti in mirnemu reševanju konfliktov.

**Program:**

 8.30 Prihod in prijava udeležencev

 9.00 Pozdrav in razdelitev udeležencev po delavnicah

 9.15 Delo v delavnicah

12.30 Krajši kulturni program in saditev drevesa miru

13.00 Zaključek prireditve

Pošiljamo seznam in opis delavnic. Prosimo, da nam posredujete svoje želje glede izbire delavnic. Veseli bomo, če se bodo vaši učenci vključili v več različnih delavnic. V primeru, da bodo določene prezasedene, si pridružujemo pravico do prerazporeditve vaših učencev. **Prevajalske delavnice so primerne le za srednješolce**. Če se zanje odločite, napišite jezik izbire. Prijave pošljete do vključno **PONEDELJKA, 18. septembra 2023** na elektronski naslov: danica.ascic@gimng.si.

Nasvidenje na Cerju.

**Koordinator mednarodnega projekta Meja: Ravnatelj:**

Danica Aščić, prof. Andrej Šušmelj, prof.

**Vodja središča:**

Vanja Gabrijelčič, prof.

**PRIJAVNICA**

**Seznam delavnic:**

1. Umetnostno-zgodovinska (9. razred OŠ in SŠ)
2. Literarno-zgodovinska delavnica (OŠ in SŠ)
3. Biološke terenske vaje (8. – 9. razred OŠ in SŠ)
4. Orientacija z reševanjem matematičnih, naravoslovnih in geografskih nalog (OŠ in SŠ)
5. Vlog (8. – 9. razred OŠ in SŠ)
6. Prevajalska delavnica (fra, nem., ruš., ita., špa.) (SŠ)
7. Tečaj ruskega jezika za osnovnošolce (OŠ)
8. Likovna delavnica (OŠ in SŠ)
9. Gibalna delavnica za učence od 1. do 5. razreda OŠ
10. Likovno-literarna delavnica za učence od 1. do 5. razreda OŠ
11. Pogovor s slovenskimi vojaki na mirovniških misijah in brigadirji Zveze brigadirjev Slovenije (8. – 9. razred OŠ in SŠ)

ŠOLA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MENTOR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov VIZ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Učence prijavljamo v:

Delavnica: Ime in priimek: Starost:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_